29.07.2019.

Plašsaziņas līdzekļiem

**Stikla iepakojuma vākšanas akcija “Stikllotto”**

No 1. līdz 31.augustam notiks SIA “ZAAO” (ZAAO) organizēta izlietotā stikla iepakojuma vākšanas akcija “Stikllotto”, kuras laikā, nogādājot uz EKO laukumiem vismaz 10 tukšas stikla pudeles vai burkas, ir iespēja piedalīties balvu izlozē.

Akcija tika rīkota arī pagājušajā gadā, kad mēneša laikā iedzīvotāji pārstrādei nodeva vairāk nekā 82 500 stikla iepakojuma vienības jeb 27 tonnas konkrētā iepakojuma.

ZAAO Šķiroto atkritumu savākšanas daļas vadītāja Ginta Gailuma: “Stiklam ir bezgalīgi daudz dzīvību. To var pārstrādāt atkal un atkal, ražojot jaunas pudeles, burkas un dekoratīvos elementus. ZAAO darbības reģionā pēc EKO laukumu apmeklētāju skaita un savāktā apjoma redzam, ka aizvien vairāk ir tādi iedzīvotāji, kuri ir gatavi šķirot un iesaistās piedāvātajā dalīti vāktu atkritumu nodošanas sistēmā. Iespējams, ka šogad akcijā nodotais stikla iepakojuma daudzums nebūs tik liels cik iepriekš, jo no šī gada sākuma 6 pilsētu teritorijās Cēsīs, Valmierā, Saulkrastos, Smiltenē, Limbažos un Valkā esam attīstījuši savu infrastruktūru un tagad privātmāju iedzīvotājiem ir iespēja iepakojumu šķirot pie savas mājas namdurvīm, nemērojot ceļu līdz EKO laukumiem.”

Akcijā var nodot tikai izlietotas, izskalotas pudeles un burkas. Tās var būt saplīsušas. Pudeles un burkas var būt ar etiķetēm un metāla vākiem/korķiem. Akcijā nevar nodot keramikas pudeles, spoguļus, vāzes, fajansa un porcelāna traukus, kosmētikas stikla pudelītes un trauciņus, jo tiem ir nepieciešams cits pārstrādes process.

Ikdienā ZAAO nodrošina, ka iedzīvotājiem 20 EKO laukumos, simtos EKO punktu un pakalpojuma “Videi draudzīgs birojs” ietvaros ir iespēja bez maksas nodot ne tikai stikla iepakojumu, bet arī papīra, plastmasas un metāla iepakojumu. EKO laukumos privātpersonas var nodot arī nolietotu sadzīves elektrotehniku, sadzīvē radušos bīstamos atkritumus, zaļos un lielgabarīta atkritumus, būvgružus, kā arī lietošanai derīgus apavus.

EKO laukumu darba laiki pieejami [www.zaao.lv](http://www.zaao.lv) vai zvanot pa tālr.64281250. Akcijas nolikums pieejams uzņēmuma mājas lapā un pie EKO laukumu pārziņiem.

Akcija ir spēkā tikai ZAAO darbības reģionā.

ZAAO ir pašvaldību uzņēmums, kas nodrošina atkritumu savākšanu, šķirošanu, uzglabāšanu, apstrādi, pārvadāšanu, apglabāšanu un sabiedrības izglītošanas aktivitātes.

Informāciju sagatavoja:

Zane Leimane

SIA “ZAAO” sabiedrisko attiecību speciāliste

Pielikums

***EKO laukumu adreses un darba laiki***

|  |  |  |  |  |  |  |  |
| --- | --- | --- | --- | --- | --- | --- | --- |
|  | Pirmdiena | Otrdiena | Trešdiena | Ceturtdiena | Piektdiena | Sestdiena | Svētdiena |
| **Aloja**  Rīgas iela 5 | - | 12-16 | 15-19 | 12-16 | 12-16 | 10-14 | - |
| **Ape**  “Druvas” | - | 10-14 | 10-14 | 15-19 | 14-18 | 10-14 | - |
| **Augšlīgatne**  Dārza iela 8 | 15-19 | 15-19 | - | 15-19 | 15-19 | 12-16 | - |
| **Cēsis**  Bērzaines iela 31 | 10-19 | 10-19 | - | 10-19 | 10-19 | 12-16 | - |
| **Cēsis**  Lapsu iela 19 | 8-17 | 8-17 | 8-17 | 8-17 | 8-19 | 10-14 | 10-14  Slēgts no 1.12-31.03. |
| **Valmiera**  Dzelzceļa iela 5 | 9-13/14-18 | 9-13/14-18 | 10-13/14-19 | 9-13/14-18 | 9-13/14-18 | 10-14 | 10-14  Slēgts no 1.12-31.03. |
| **Valmiera**  Beātes iela 47 | 9-18 | 9-18 | - | 10-19 | 9-18 | 10-14 | - |
| **Jaunpiebalga**  Br.Kaudzīšu iela 9 | 10-14 | 10-14 | - | 15-19 | 14-18 | 10-14 | - |
| **Krimulda**  “Dūmeņi” | 10-14 | 10-14 | - | 15-19 | 14-18 | 10-14 | - |
| **Limbaži**  Mazā Noliktavu iela 3 | 10-19 | 10-19 | - | 10-19 | 10-19 | 10-14 | - |
| **Mazsalaca**  Pērnavas iela 16 | 10-18 | 10-18 | - | 11-19 | 10-18 | 10-18 | - |
| **RAAC “Daibe”**  Stalbes pag.,  Pārgaujas novads | 8-17 | 8-17 | 8-17 | 8-17 | 8-17 | 8-17 | 8-17 |
| **Rauna**  Parka iela 4c | 10-14 | 10-14 | - | 15-19 | 14-18 | 10-14 | - |
| **Rūjiena**  Ternejas iela 12 | 9-15 | 9-15 | - | 12-19 | 11-18 | 10-14 | - |
| **Salacgrīva**  Viļņu iela 18 | - | 9-17 | 11-19 | 9-17 | 9-17 | 8-12 | - |
| **Saulkrasti**  Rīgas iela 96a | 8-16 | 8-16 | - | 11-19 | 11-19 | 10-18 | - |
| **Smiltene**  Limbažu iela 8 | 10-19 | 10-19 | - | 10-19 | 10-19 | 12-16 | - |
| **Strenči**  Valkas iela 1a | 9-15 | 9-15 | - | 12-19 | 11-18 | 10-14 | - |
| **Valka**  Austras iela 10 | - | 9-13/14-19 | 9-13/14-19 | 9-13/14-19 | 9-13/14-19 | 9-13 | - |
| **Vecpiebalga**  Taurenes pag.,  “Nēķins” | - | 14-18 | - | 14-18 | 10-18  (10-14 no 1.11.-31.03.) | 10-18  (10-14 no 1.11.-31.03.) | 15-19 |